**AIŠKINAMASIS RAŠTAS**

**PRIE KLAIPĖDOS MIESTO SAVIVALDYBĖS TARYBOS SPRENDIMO „DĖL KLAIPĖDOS MIESTO SAVIVALDYBĖS ADMINISTRACIJOS direktoriaus ir direktoriaus pavaduotojų pareigybių pareiginės algos koeficientų nustatymo“ PROJEKTO**

1. **Sprendimo projekto esmė, tikslai ir uždaviniai.**

Vadovaujantis Lietuvos Respublikos valstybės tarnybos įstatymo nuostatomis, šiuo sprendimu siekiama nustatyti pareiginės algos dydį politinio (asmeninio) pasitikėjimo valstybės tarnautojų pareigybėms: administracijos direktoriaus ir dviejų administracijos direktoriaus pavaduotojų.

Pareigybių koeficientai nustatomi vadovaujantis Valstybės tarnybos įstatymo 1 priedu nuo 2020 m. sausio 1 d.:

* 1. Klaipėdos miesto savivaldybės administracijos direktoriaus pareigybės pareiginės algos koeficientas (baziniais dydžiais) – 18,5, vietoje buvusio 17,35;
  2. Klaipėdos miesto savivaldybės administracijos direktoriaus pavaduotojo pareigybės pareiginės algos koeficientas (baziniais dydžiais) – 15,4, vietoje buvusio 14,25.

Nuo 2020-01-01 pasikeitus biudžeto asignavimų valdytojų skaičiui, vietoje 7 *Savivaldybės biudžeto asignavimų valdytojų* (5 departamentai, Savivaldybės administracijos direktorius, Savivaldybės kontrolės ir audito tarnyba) lieka 2 – Savivaldybės administracijos direktorius ir Savivaldybės kontrolės ir audito tarnyba. Asignavimų valdymas bus vykdomas savivaldybės administracijos direktoriaus arba įgaliojus jo pavaduotojus. Įvertinus atsakomybės lygį ir priimamų sprendimų svarbą, siūloma nustatyti adekvatų atlyginimą.

**2. Projekto rengimo priežastys ir kuo remiantis parengtas sprendimo projektas**

Vietos savivaldos įstatymo 16 straipsnio 2 dalies 9 punkte nurodyta, kad išimtinė savivaldybės tarybos kompetencija yra savivaldybės administracijos direktoriaus ir savivaldybės administracijos direktoriaus pavaduotojo darbo užmokesčio nustatymas.

**3. Kokių rezultatų laukiama.**

Bus padidinti Savivaldybės administracijos direktoriaus ir Savivaldybės administracijos direktoriaus pavaduotojų pareigybių pareiginės algos koeficientai vadovaujantis galiojančiais teisės aktais.

**4. Sprendimo projekto rengimo metu gauti specialistų vertinimai.**

Nėra.

**5. Išlaidų sąmatos, skaičiavimai, reikalingi pagrindimai ir paaiškinimai.**

Nėra.

**6. Lėšų poreikis sprendimo įgyvendinimui.**

Metinis poreikis – 7286,40 eurų, mėnesiui – 607,20 eurų:

6.1. Klaipėdos miesto savivaldybės administracijos direktoriaus pareigybės pareiginės algos koeficientą padidinus nuo 17,35 iki 18,5 (baziniais dydžiais), papildomai reikėtų 2428,80 eurų per metus (1,15\*176\*12=2428,80 eurų);

6.2. Klaipėdos miesto savivaldybės administracijos direktoriaus pavaduotojų pareigybės pareiginės algos koeficientą padidinus nuo 14,25 iki 15,4 (baziniais dydžiais), papildomai reikėtų 4857,6 eurų per metus (1,15\*176\*12=2428,8 eurų; 2428,8\*2=4857,6 eurų).

**7. Galimos teigiamos ar neigiamos sprendimo priėmimo pasekmės.**

Teigiamos pasekmės – bus nustatyti didesni pareiginės algos koeficientai. Neigiamos pasekmės – nenumatyta.

PRIDEDAMA. Teisės aktų išrašas, 1 lapas.

Personalo skyriaus vedėja Inga Gelžinytė-Litinskienė